Държавен вестник, бр. 37, 2019 г., стр. 43

БРОЙ  37	
Д Ъ Р Ж А В Е Н  В Е С Т Н И К 	
СТР.  43  
лица с трайни увреждания и сделката е из­
вършена с цел смяна на жилището с оглед на 
осигуряване на достъпна жизнена среда на 
лицето/лицата с увреждания;
5. да нямат изискуеми публични задължения 
за жилището, за което се иска възстановителна 
помощ.
(2) Установяването на условията по ал. 1, 
т. 1 – 4 се извършва от социални работници 
на дирекция „Социално подпомагане“, обслуж­
ваща територията на съответната община по 
местонахождението на имота, чрез анкетата 
по ал. 5.
(3) Установяването на условията по ал. 1, 
т. 5 и изпълнението на задължението на ли­
цата по чл. 34, т. 9 от Закона за защита при 
бедствия се извършват от кмета на общината.
(4) Кметът на общината внася искане със 
списък на лицата по чл. 26, ал. 2 до директора 
на дирекция „Социално подпомагане“, обслуж­
ваща територията на общината, за установяване 
на условията по ал. 1, т. 1 – 4.
(5) Дирекция „Социално подпомагане“ 
извършва анкета съгласно анкетен лист – при­
ложение № 6, в жилището на лицата по чл. 26, 
ал. 2 в срок до 20 дни след депозиране на 
искането по ал. 4.
(6) В 30-дневен срок от постъпване на иска­
нето по ал. 4 дирекция „Социално подпомагане“ 
предоставя на кмета на общината анкетните 
листове за лицата.
(7) Кметът на общината установява пра­
воимащите лица, отговарящи на условията 
по ал. 1. Анкетните листове на тези лица се 
прилагат към искането за финансиране.“
Параграф 6 от преходните и заключител­
ните разпоредби на Постановление № 53 от 
17.03.2016 г. гласи: „Възстановителната помощ 
по подадените до влизането в сила на поста­
новлението декларации по досегашната ал. 3 
на чл. 26 от Правилника за организацията и 
дейността на Междуведомствената комисия за 
възстановяване и подпомагане към Министер­
ския съвет се предоставя при условията и по 
реда на това постановление.“
Съгласно чл. 185, ал. 1 АПК на оспорване 
пред съд подлежат подзаконовите нормативни 
актове. Съгласно чл. 1а от Закона за норматив­
ните актове нормативният акт съдържа общи 
правила за поведение, които се прилагат към 
индивидуално неопределен кръг субекти, има 
нееднократно действие и се издава или приема 
от компетентен държавен орган. С Постановле­
ние № 53 от 17.03.2016 г. на Министерския съвет 
за изменение и допълнение на Правилника за 
организацията и дейността на Междуведомстве­
ната комисия за възстановяване и подпомагане 
към Министерския съвет се внасят изменения 
и допълнения в подзаконовия нормативен акт, 
какъвто е Правилникът за организацията и 
дейността на Междуведомствената комисия за 
възстановяване и подпомагане към Министер­
ския съвет. Изменящият/допълващият акт има 
предназначение да внесе съответните промени 
в изменения/допълнения нормативен акт. След 
влизането им в сила предприетите изменения/
допълнения стават част от съдържанието на 
нормативния акт, който регулира съответните 
обществени отношения. Необходимо е да се 
прави разлика между постановлението на Ми­
нистерския съвет, с което се приемат правил­
ници, наредби или инструкции (чл. 6,1) ЗНА), и 
самите правилници, наредби или инструкции, 
които съдържат в себе си нормативни правила 
за поведение. Постановлението е формата на 
изразяване на волеизявлението на колегиал­
ния орган, поради което самото то не може 
да е предмет на оспорване. Затова жалбата на 
Виолетка Атанасова, която е насочена срещу 
разпоредби на изменящия/допълващ акт, има 
недопустим предмет и следва да бъде оставена 
без разглеждане. Що се отнася до параграф 2, 
като допълнение следва да се отбележи, че 
съдът не е оправомощен да формира произ­
насяне в диспозитива на решението по чл. 26а 
от Правилника за организацията и дейността 
на Междуведомствената комисия за възста­
новяване и подпомагане към Министерския 
съвет вместо по § 2 от Постановление  № 53 
от 17.03.2016 г. на Министерския съвет, както 
е записано в титулната част на жалбата. 
Без разглеждане следва да бъде оставена 
и втората, подадена от Виолетка Атанасова, 
жалба срещу чл. 4, ал. 2, изр. 2 от Правил­
ника за организацията и дейността на Меж­
дуведомствената комисия за възстановяване 
и подпомагане към Министерския съвет. 
Разпоредбата гласи: „Чл. 4. (1) Комисията е 
постоянно действащ орган. (2) (Изм. – ДВ, 
бр. 96 от 2016 г., в сила от 2.12.2016 г.) За 
осъществяване на своята дейност комисията 
провежда редовни и извънредни заседания по 
предварително обявен дневен ред. Редовните 
заседания се провеждат не по-малко от три 
пъти годишно. При необходимост се провеждат 
извънредни заседания.“ 
Съгласно чл. 186, ал. 1 АПК право да 
оспорват подзаконов нормативен акт имат 
гражданите, организациите и органите, чиито 
права, свободи или законни интереси са за­
сегнати или могат да бъдат засегнати от него 
или за които той поражда задължения. Оспо­
рената пред съда разпоредба има отношение 
към начина на организиране на дейността на 
административния орган и тъй като не урежда 
право, не засяга право или законен интерес 
на гражданите, нито им създава задължения, 
подадената срещу нея жалба не е допустима. 
Производството по делото следваше да при­
ключи не с решение, а с определение за пре­
кратяването му по изложените съображения. 
Съдия:
Жанета Петрова
3390